Държавен вестник, бр. 62, 2018 г., стр. 31

БРОЙ  62	
Д Ъ Р Ж А В Е Н  В Е С Т Н И К 	
СТР.  31  
4.3.1.3. Проектантски организации
„КЕППЕЛ ФЕЛС БАЛТЕК“ – ООД
„Кеппел ФЕЛС Балтек“ – ООД, е проектантска фирма с 20-годишна дейност в гр. Варна, член на 
Keppel Offshore & Marine – световен лидер в строителството на нефтени платфор­ми, собственик на 20 ко-
рабостроителни завода в целия свят. 
Основна дейност на фирмата: проектиране на сондажни платформи за нефт и газ, както и на 
обслужващи­те ги кораби и съоръжения, с използването на специализирани и високотехнологични CAD/
CAM системи.
„ВРИПАК ЕНДЖИНИЪРИНГ“ – ЕООД
„Врипак Енджиниъринг“ – ЕООД, е първият международен клон на Vripack Holding BV, един от све-
товните лидери в проектирането на яхти и специализирани кораби. Екипът от проектанти и инженери 
има следните области на дейност: корпусни конструкции и палубни съоръжения; механизми и морска 
тех­ника; интериорен инженеринг; 3D проектиране. Фирмата използва най-новите софтуерни пакети в 
областта на яхтеното и корабното проектиране, като: AutoCad, ShipConstructor, Solid Works, Rhino и т. н.
„МАРИНО КОНСУЛТ“ – ООД
„Марино консулт“ – ООД, е фирма за проектиране на кораби с пълен профил от проектантска дей­
ност – предварителни проучвания, идейно и техническо проектиране, работна документация и производ­
ствена информация по всички специалности: общо проектиране, корабен корпус, корабни устройства, ме-
ханизми и системи, електро-, радио- и навигационно оборудване, вентилация и климатизация; поддръж-
ка на производството и надзор на строителството; изготвяне на документация за ремонт и преустройство 
на кораби; проектиране на спускови съоръжения – плаващи докове, стапели и др.
„СМАРТ ДИЗАЙН 2006“ – ООД
„Смарт Дизайн 2006“ – ООД, е основана в началото на 2006 г. Основните цели и задачи, изпълнявани 
от фирмата, са: разработване на работна документация на корабно оборудване, тръбопроводи, кабелни 
трасета, вентилация, фундаменти за различни по вид и предназначение плавателни съдове. В крат­ката си 
история Смарт Дизайн 2006 е взела участие в над 50 проекта на кораби със специално предназначе­ние, 
няколко ферибота, пасажерски кораби и нефтена платформа.
4.3.1.4. Класификационни организации
„БЪЛГАРСКИ КОРАБЕН РЕГИСТЪР“ – АД
БКР извършва технически надзор и класификация, включително: одобряване на техническа до­
кументация за строеж и ремонт на морски и речни кораби, сондажни платформи и контейнери; надзор 
и освидетелстване на новостроящи се кораби, кораби в експлоатация, материали, контейнери и изделия; 
кон­венционни прегледи от името на морски администрации.
4.3.1.5. Университети, научни институти и организации
ВВМУ „Н. Й. Вапцаров“
ВВМУ „Н. Й. Вапцаров“ има дългогодишна история, започнала преди 133 години. Дипломата за ви-
сше образование от морското училище има международно признание и e на световно ниво. Студентите 
и курсантите се обучават в средата на съвременна материално-техническа база с най-новите и модерни 
си­мулатори, кабинети, лаборатории. Училището разполага с планетариум, техническа работилница, уче-
бен кораб и три учебни полигона.
ТЕХНИЧЕСКИ УНИВЕРСИТЕТ – Варна
Техническият университет – Варна, е основан през 1962 г., като един от най-старите факултети е 
Корабостроителният факултет. Той е отделен като самостоятелен факултет през 1974 г. и вече 40 години 
дава кадри за българската и световната корабостроителна индустрия.
ЦЕНТЪР ПО ХИДРО- И АЕРОДИНАМИКА към Института по металознание, съоръжения и техно-
логии „Акад. А. Балевски“ при Българската академия на науките
ЦХА е национален научноизследователски център за фундаментални и приложни изследвания в об-
ластта на корабната хидродинамика, аеродинамиката, водния транспорт, океанското и бреговото инже­
нерство, възобновяемите енергийни източници, екологията, националната сигурност и отбраната и др. в 
полза на обществото.
За реализация на научноизследователските проекти Центърът използва машини с цифрово управле-
ние, CAD/CAM системи, модерна измерителна апаратура и компютърна техника с набор от лицензирани 
спе­циализирани програми, като MathLab, LabView, ANSYS, Orca, NAPA и др.
4.3.1.6. Териториална организация на научно-техническите съюзи – Варна
ТО на НТС – Варна, е сдружение, регистрирано по ЗЮЛНЦ. Член е на Федерацията на научно-тех­
ническите съюзи в България, която обединява 20 национални научно-технически съюза и 35 териториал-
ни сдружения в по-големите градове на страната. В ТО на НТС – Варна, членуват над 600 индивидуални 
чле­нове и над 13 фирми – колективни членове.
Всички споменати по-горе фирми и организации имат потенциални възможности за участието в ре-
ализирането на проекта.
В заключение, към настоящия момент, българската индустрия и икономиката на страната имат ам-
бицията за развитие на научно-техническия, производствения и финансов потенциали за самостоятелно 
разработване и производство на нов патрулен кораб с необходимото за него въоръжение и техника (ВиТ), 
отговарящ на изискванията на ВМС. В сътрудничество с водещи европейски фирми тя е в състояние:
– да проектира и да построи корпуса на кораба в съответствие с изискванията за военни кораби на 
съответната класификационна организация;